Kommunen garanterer en plads i et dagtilbud for børn. Pladsgarantien gælder fra dit barn er 26 uger til og med 4. klasse. Der er dog ikke pladsgaranti i klub eller SFO2. Kommunen lægger vægt på nærhedsprincippet og vil, så vidt det er muligt, tilbyde en plads i dit skoledistrikt. I nogle tilfælde kan det dog være nødvendigt at anvise en plads i et andet skoledistrikt. Hvis du får anvist en plads i et andet skoledistrikt, kan du forblive på ventelisten til en plads i dit eget skoledistrikt. Hvis du er i tvivl om, hvilket skoledistrikt du tilhører, kan du se det på kortet her på siden. Du er også velkommen til at kontakte pladsanvisningen. Klik her for at gå til kortet over skoledistrikter  Garantidato Garantidatoen er den seneste dato, hvor dit barn får anvist en plads i en institution eller dagpleje. Det betyder ikke, at du er garanteret en plads i et bestemt dagtilbud, en bestemt dagpleje eller et bestemt distrikt. Du kan have op til 4 ønsker, som skal prioriteres. Hvis du skriver dit barn op mellem den 1. og 15. i en måned, er du garanteret en plads i et dagtilbud senest den 1. i den efterfølgende kalendermåned + 2 måneder. Hvis du skriver dit barn op mellem den 16. og 31. i en måned, er du garanteret en plads i et dagtilbud senest den 15. i den efterfølgende kalendermåned + 2 måneder. Reglerne er de samme, uanset om du allerede bor i kommunen eller flytter til kommunen. For mere information, kan du prøve at besøge Slagelse Kommunes hjemmeside.